1. ΝΟΜΟΘΕΤ. ΔΙΑΤΑΓΜΑ υπ’ αριθ. 4018 της 11/12 Νοεμ. 1959 (ΦΕΚ Α΄ 247)  Περί του θεσμού των Κοινωνικών λειτουργών.  Άρθρ.1.-Η εν τη επικρατεία άσκησις του επαγγέλματος των Κοινωνικών Λειτουργών, ήτοι προσώπων ειδικώς εκπαιδευομένων δια την άσκησιν της Κοινωνικής Προνοίας, εν τη εφαρμογή των προγραμμάτων Κοινωνικής Προνοίας και Υγιεινής, διέπεται υπό των διατάξεων του παρόντος Ν.Δ/τος. Άρθρ.2.-Ουδείς δύναται να φέρη τον τίτλον ή να καταλαμβάνη θέσιν Κοινωνικού Λειτουργού εις Υπηρεσίας και Ιδρύματα Νομικών Προσώπων Δημοσίου ή Ιδιωτικού Δικαίου, εάν δεν πληροί τας προϋποθέσεις τας καθοριζομένας υπό του παρόντος Ν.Δ/τος και των εις εκτέλεσιν αυτού εκδιδομένων Β.Δ/των. Άρθρ.3.-Δια Β.Δ/των, εκδιδομένων προτάσει του επί της Κοινωνικής Προνοίας Υπουργού και του κατά περίπτωσιν αρμοδίου Υπουργού, θέλουσι καθορισθή τα της εκπαιδεύσεως, της αναγνωρίσεως των Σχολών Κοινωνικής Προνοίας, της αδείας ασκήσεως του επαγγέλματος και της επαγγελματικής δεοντολογίας των Κοινωνικών Λειτουργών, αι κατευθύνσεις επί του τρόπου χρησιμοποιήσεως των Κοινωνικών Λειτουργών, υπό των Κοινωνικών Υπηρεσιών, ως και πάσα ετέρα λεπτομέρεια αφορώσα τον τρόπον λειτουργίας του θεσμού και την άσκησιν του επαγγέλματος του Κοινωνικού Λειτουργού. Άρθρ.4.-1.Παρά τω Υπουργείω Κοινωνικής Προνοίας συνιστάται Συμβούλιον Κοινωνικής Εργασίας, συγκείμενον εκ των: α)Γενικού Γραμματέως του Υπουργείου Κοινωνικής Προνοίας, ως Προέδρου. β)Γενικού Διευθυντού Προνοίας του Υπουργείου Κοινωνικής Προνοίας, ως Αντιπροέδρου. γ)Γενικού Διευθυντού Υγιεινής. δ)Δύο Διευθυντών του Υπουργείου Κοινωνικής Προνοίας, εξ ων εις ο Διευθυντής Παιδικής Προστασίας. ε)Δύο αντιπροσώπων των συνεργαζομένων μετά του Υπουργείου Κοινωνικής Προνοίας Οργανισμών, των διαθετόντων δαπάνας δια την χρησιμοποίησιν Κοινωνικών Λειτουργών υποδεικνυομένων υπό των οργανισμών τούτων. ς)Δύο προσώπων εχόντων ενεργόν ανάμιξιν εις τα της αναπτύξεως του θεσμού των Κοινωνικών Λειτουργών. Χρέη Εισηγητού και Γραμματέως εκτελεί Τμηματάρχης της αρμοδίας Διευθύνσεως. Το Συμβούλιον συγκροτείται δι’ αποφάσεως του Υπουργού Κοιν. Προνοίας, όστις ορίζει συνάμα και τα αναπληρωματικά μέλη αυτού. Θητεία των μη υπηρεσιακών μελών του Συμβουλίου ορίζεται τριετής. 2.Αρμοδιότης του Συμβουλίου τούτου είναι η γνωμοδότησις: α)Επί παντός θέματος αποσκοπούντος εις την ολοκλήρωσιν του θεσμού των Κοινωνικών Λειτουργών. β)Επί του καθοριζομένου συστήματος εργασίας και εποπτείας των Κοινωνικών Λειτουργών. γ)Επί της αναγνωρίσεως των Σχολών Κοινωνικής Προνοίας των πληρουσών τας προϋποθέσεις των κατά το άρθρ. 3 εκδοθησομένων Δ/των. 3.Εις τα μέλη του Συμβουλίου και τον Γραμματέα καταβάλλεται δι’ αποφάσεως των Υπουργών Κοινωνικής Προνοίας και Οικονομικών κατ’ αποκοπήν μηνιαία αποζημίωσις. Άρθρ.5.-Δι’ αποφάσεως του επί της Κοινωνικής Προνοίας Υπουργού, μετά την γνώμην του εν άρθρ. 4 συγκροτουμένου Συμβουλίου, δύνανται να συνιστώνται Επιτροπαί μελετών επί θεμάτων εκπαιδεύσεως Κοινωνικών Λειτουργών, εξ αντιπροσώπων Σχολών Κοινωνικής Προνοίας και του Συνδέσμου Κοινωνικών Λειτουργών, ως και ετέρων προσώπων ασχολουμένων με την εκπαίδευσιν των Κοινωνικών Λειτουργών. Άρθρ.6.-Δια την χρησιμοποίησιν Κοινωνικών Λειτουργών εις τα Κέντρα Κοινωνικής Προ- νοίας, τα Νοσηλευτικά Ιδρύματα και τα τοιαύ- τα     Παιδικής     Προστασίας,   ως    και    τα   λοι-         (Αντί για τη σελ. 41(α) Σελ. 41(β) Τεύχος 1302 Σελ. 87 Κοινωνικοί Λειτουργοί-Κοινωνικοί Σύμβουλοι 35.Α.γ.1    πά ευαγή Ιδρύματα της χώρας, δύναται το Υπουργείον Κοινωνικής Προνοίας, να συνεργάζεται μετ’ άλλων Οργανισμών κατόπιν υπογραφής σχετικών συμβάσεων μετά γνώμην του Συμβουλίου του άρθρ. 4 του παρόντος.   